Venerabilis domine preposite, Rediens ex Strengnes cum domino Stenone ad Gripsholm, ille instans rediit et familiaris meus Rigo, vobiscum constitutus. Video ex literis dominationis vestre, quod illud inseratum sit fideli manu domino Petro traditum. Si ita sit, prout firmiter credo et ex literis vestris elicio, contra compactata inter nos et instrumentata nullomodo venire intendo, fidem uobis seruando in omnibus expositis vsque vltimum quadrantem, cuj fidem dabatis indubitatam. Vno modo vel alio vos contentandi. Videatis, quomodo ille bonus vir dominus Petrus vos et me tradiderat in manus inimicorum confundari in eternum. Nam cum illis c ducatis, sibj datis in illo inserato, omnia composuisset, quatenus illa moratoria non fuisset extracta, vt mihi copiam miserit, jam fuisse extractam, tam ipse quam magister Johannes Brask. Video me ex illis esse illusum. Et non dubitetis, quin modum habebo optimum illos castigandi. Quiescat animus furoris vestri; omnia ad obulum restituantur. Graciam beatj Hemingj mitto vobis per familiarem meum Rigonem ex Osgotia, quam primum illam ad manus habuerim, vobis consignandam. Mitto vobis illud confessionale, alias expeditum, et literas beati Hemingj indulgenciales. Cito veniam ad vos ad Abo ex Castelholm. Quare animo dominus Steno intendit, ymo necesse sit, mare transfretare deindeque huc redire. Hæc habeatis pro certo, cum socius ero jtineris. Non alia; commendo me dominationi vestre reuerende. Raptissime ex Gripsholm 2:a decembris, quare ille ad statim equitare me disposui etc. De nullo dubitetis, quin omnia resarciantur etc. H[emingus] Gadh. Adress: Venerabili plurimumque circumspecto viro et domino, magistro Henrico Venne, preposito Aboensi, sacrarum canonum licentiato etc.